Pasūtītāja Līguma reģ.Nr.\_\_\_\_\_\_\_\_\_

**LĪGUMS**

*Par tiesībām piegādāt veļu, gultas piederumus un apģērbus VSIA “Paula Stradiņa klīniskā universitātes slimnīca” vajadzībām*

Rīgā, 2017.gada 24.aprīlī

VSIA „Paula Stradiņa klīniskā universitātes slimnīca”, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

SIA “Katūns”, reģ. Nr.40003240717, Zolitūdes iela 34/1-23, Rīga, LV-1029, tā Valdes priekšsēdētāja personā, kurš rīkojas saskaņā ar statūtiem (turpmāk – Piegādātājs), turpmāk abi kopā – Puses, katrs atsevišķi – Puse, pamatojoties uz atklāta konkursa „Veļa, gultas piederumi un apģērbi” (iepirkuma identifikācijas numurs PSKUS 2016/114) 3.daļas rezultātiem un 2017.gada 24.aprīlī noslēgto Vispārīgo vienošanos Nr. \_\_\_\_\_\_\_\_\_\_\_\_\_(turpmāk – Vienošanās), noslēdz savā starpā šādu līgumu, turpmāk – Līgums:

**1. LĪGUMA PRIEKŠMETS**

Pasūtītājs uzdod, bet Piegādātājs apņemas par atlīdzību Līgumā noteiktajā kārtībā, termiņā un kvalitātē piegādāt 3. daļa " Matrači, spilveni, pārvalki un segas " (turpmāk – Prece), saskaņā ar Vienošanās noteikumiem, Pasūtītāja norādījumiem un Līguma pielikumiem.

**2. LĪGUMA IZPILDES KĀRTĪBA UN PREČU NODOŠANA-PIEŅEMŠANA**

2.1. Piegādātājs piegādā Preci saskaņā ar Tehniskajā/ Finanšu piedāvājumu (Līguma 1.pielikums), norādītajām cenām un Pasūtītāja veikto pasūtījumu;

2.2. Pasūtītājs Preces pasūta atbilstoši saimnieciskajai nepieciešamībai. Pasūtītājam ir tiesības pasūtīt Preci jebkurā daudzumā, ko pieļauj Preces pārdošanas mazākais iepakojums. Pasūtītājam Preces ir jāpiegādā ne vēlāk kā 30 (trīsdesmit) dienu laikā no Pasūtītāja pasūtījuma veikšanas dienas.

2.3. Piegādātājs atbilstoši Pasūtītāja norādījumiem nodrošina Preces piegādi Pilsoņu ielā 13, Rīgā un Dzirciema iela 20, Rīga.

2.4. Piegādātājs piegādā Preces Pasūtītājam iepriekš saskaņojot precīzu Preču piegādes laiku ar Pasūtītāja kontaktpersonu ( Līguma 5.3. punktu).

2.5. Piegādātājs piegādā Preci iepakojumā, kas nodrošina Preces saglabāšanu labā stāvoklī, kā arī nodrošina Preces drošu pārvadāšanu (pārnēsāšanu) un izkraušanu.

2.6. Preces nodošana un pieņemšana tiek apliecināta, abām Pušu kontaktpersonām vai to pilnvarotajām personām parakstot Piegādātāja sagatavoto Preces pavadzīmi – rēķinu, turpmāk - Pavadzīme, 3 (trīs) identiskos eksemplāros – viens eksemplārs – pārdevējam, divi eksemplāri Pasūtītājam. Pavadzīmē obligāti jānorāda Pasūtītāja līguma reģistrācijas numurs, Preces identifikācija, piegādāto Preču vienas vienības cena, piegādāto vienību skaits, PVN likme un kopējā cena ar PVN. Vienā pavadzīmē drīkst būt Preces tikai no viena līguma.

2.7. Pasūtītājs, 5 (piecu) darba dienu laikā pēc Preces piegādes, konstatējot, ka Prece neatbilst Līguma noteikumiem, turpmāk - Trūkumi, sagatavo un uz Piegādātāja kontaktpersonas epastu nosūta Pretenziju par konstatētajiem Preces trūkumiem un nepilnībām, turpmāk - Pretenzija.

2.8. Piegādātājs par saviem līdzekļiem apmaina Preces, par kurām saskaņā ar Līguma 2.7.punktu sagatavota Pretenzija, pret kvalitatīvām un Līguma noteikumiem atbilstošu Preci ne vēlāk kā 2 (divu) darba dienu laikā no Pretenzijas nosūtīšanas dienas vai citā Pušu abpusēji saskaņotā laikā. Gadījumā, ja Piegādātājs nespēj nekvalitatīvas Preces aizstāt ar kvalitatīvām precēm šajā punktā noteiktajā termiņā, Piegādātājs sedz Pasūtītājam radītos zaudējumus par visu Piegādātājam atpakaļ nodoto nekvalitatīvo Preču apjomu.

2.9. Šī Līguma noteikumi, kas uzliek Piegādātājam pienākumu novērst Preces Trūkumus un atkārtoti nodot Preci Pasūtītajam Līgumā noteiktajos termiņos, nav uzskatāmi par pamatu Līgumā noteiktā Preču piegādes termiņa (Līguma 2.2.punkts) pagarināšanai un līgumsoda nepiemērošanai.

**3. PREČU CENAS UN NORĒĶINU KĀRTĪBA**

3.1. Preču cenas ir norādītas Tehniskajā/Finanšu piedāvājumā (Līguma 1.pielikums).

3.2. Finanšu piedāvājumā norādītās cenas ir sasaistošas visā Līguma darbības laikā.

3.3. Preču cenā ir iekļauti Piegādātāja visi tieši un netieši saistītie izdevumi, kas saistīti ar Preces piegādi Pasūtītājam, tai skaitā transporta izdevumi Preces piegādei un Preces izkraušanas izdevumi.

3.6. Pasūtītājs maksā Piegādātājam par faktiski piegādātajām Precēm saskaņā ar Līguma 2. pielikumā noteiktajām Preču cenām.

3.7. Pievienotās vērtības nodokļa, turpmāk – PVN, likme tiek piemērota atbilstoši Pavadzīmes izrakstīšanas brīdī Latvijas Republikas spēkā esošajiem normatīvajiem aktiem.

3.8. Pasūtītājs Preču apmaksu veic 60 (sešdesmit) dienu laikā no Pavadzīmes abpusējas parakstīšanas dienas ar bezskaidras naudas pārskaitījumu uz Līguma 12.punktā norādīto Piegādātāja norēķinu kontu.

3.9. Par apmaksas datumu tiek uzskatīts tas datums, kurā ir veikts attiecīgais bezskaidras naudas pārskaitījums uz Piegādātāja kontu, ko apliecina attiecīgais maksājuma uzdevums.

**4. PRECES KVALITĀTE**

4.1. Precēm jāatbilst Latvijas Republikas un Eiropas Savienības spēkā esošo normatīvo aktu un Eiropas Savienības standartu prasībām.

4.2. Precēm jābūt marķētām ar ražotāja firmas zīmi, tām jābūt pievienotai lietošanas instrukcijai latviešu valodā un citas ziņas atbilstoši normatīvajos aktos noteiktajām prasībām.

4.3. Precēm jābūt piegādātām iepakojumā, kas nodrošinās preces saglabāšanu tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem.

4.4. Piegādātājs atbild par piegādājamo Preču kvalitāti un Preču atbilstību Līguma noteikumiem visu to derīguma termiņa laiku, un šai sakarā sedz Pasūtītājam visus ar Preču neatbilstību kvalitātei un Līguma noteikumiem saistītos zaudējumus.

4.5. Piegādātās preces garantijas laiks ir vismaz 24 (divdesmit četri) mēneši no piegādes dienas.

4.6. Pasūtītāja pretenzijas par Preču kvalitāti, kuras radušās pēc Preču pieņemšanas, un kuras nav izskaidrojamas ar Preču glabāšanas vai lietošanas tehnoloģijas kļūdām, Piegādātājs pieņem visu garantijas laiku.

4.7. Gadījumā, ja Piegādātājs iesniegto pretenziju par Preces kvalitāti neatzīst, Puses, atzinuma iesniegšanai par Preces kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvās Preces faktu, Piegādātājs sedz Pasūtītāja zaudējumus, kas radušies Pasūtītājam sakarā ar nekvalitatīvo Preci un eksperta pieaicināšanu.

**5. PASŪTĪTĀJA TIESĪBAS UN PIENĀKUMI**

5.1. Pasūtītājs ir atbildīgs par savu Līguma saistību savlaicīgu un pienācīgu izpildi, kā arī par Līgumam atbilstošas piegādātas Preces apmaksu Līgumā noteiktajā kārtībā un termiņos.

5.2. Pasūtītājam ir tiesības pieprasīt Piegādātājam informāciju par Preces piegādi, kā arī par Līguma izpildes gaitu un to kavējošiem faktoriem.

5.3. Pasūtītāja par Līguma izpildi kopumā atbildīgā persona ir VSIA "Paula Stradiņa klīniskā universitātes slimnīca" Uzkopšanas un veļas aprites nodaļas Saimniecības pārzinis Vija Pikmane, tālrunis 67069675, e-pasta adrese: [vija.pikmane@stradini.lv](mailto:vija.pikmane@stradini.lv) .

5.4. Pasūtītāja Līguma 5.3.punktā norādītajai kontaktpersonai ir tiesības Pasūtītāja vārdā saskaņot Preces piegādes laiku, parakstīt Pavadzīmi, Pretenziju, pieprasīt no Piegādātāja informāciju par Līguma izpildes gaitu.

5.5. Līguma 5.3.pielikumā Tehniskais piedāvājums norādītie Preču apjomi ir plānotie, bet Pasūtītājam ir tiesības iepirkt tādu preču daudzumu, kāds tam ir nepieciešams tā darbības nodrošināšanai, t.i., Pasūtītājam nav pienākums izpirkt visu plānoto Preces daudzumu.

**6. PIEGĀDĀTĀJA TIESĪBAS UN PIENĀKUMI**

6.1. Piegādātājs apliecina, ka:

6.1.1.ir tiesīgs slēgt šo Līgumu, pārzina tā saturu un uzņemto saistību apjomu un piegādās Līguma noteikumiem un Latvijas Republikā spēkā esošo normatīvo aktu prasībām atbilstošu Preci;

6.1.2.Līguma saistību izpilde netiks apzināti kavēta vai apgrūtināta, kam par pamatu varētu būt nākamā Piegādātāja izvēle;

6.1.3.ievēros Pasūtītāja norādījumus Līguma izpildes laikā;

6.1.4.Prece atbilst spēkā esošiem standartiem, kā arī citām Pasūtītāja izvirzītajām Preces kvalitātes prasībām, kā arī Preces izgatavotāja sniegtajai informācijai;

6.1.5.līdz Pavadzīmes abpusējai parakstīšanas dienai uzņemas visu risku par Preci, tostarp visu risku par nejaušu gadījumu, ja sakarā ar to Prece iet bojā vai bojājas.

6.2. Piegādātājs ir atbildīgs par savu Līgumā noteikto saistību pilnīgu un savlaicīgu izpildi.

6.3. Piegādātājam ir pienākums:

6.3.1.pirms Preces piegādes saskaņot ar Pasūtītāja kontaktpersonu Preces piegādes laiku;

6.3.2.pamatojoties uz Pretenzijā norādīto, veikt Preču apmaiņu pret Līguma noteikumiem atbilstošu Preci;

6.3.3.nekavējoties, bet ne vēlāk kā vienas darba dienas laikā, informēt Pasūtītāju par visiem Līguma izpildes laikā konstatētiem vai iespējamajiem sarežģījumiem, kas varētu aizkavēt ar šo Līgumu uzņemto saistību izpildi;

6.3.4.pēc Pasūtītāja pieprasījuma nekavējoties sniegt informāciju par Preces piegādi;

6.3.5.veicot piegādi, ievērot ražotāja un normatīvo aktu noteiktās Preču transportēšanas prasības.

6.3.6. Piegādātāja par Līguma izpildi atbildīgā persona ir Rita Kārkliņa,tālr.29253349, e-pasts: katuns.rita@inbox.lv.

**7. NEPĀRVARAMĀ VARA**

7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus).

7.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.

7.3. Par nepārvaramas varas apstākļu iestāšanos vai izbeigšanos otra Puse tiek informēta rakstveidā 3 (trīs) dienu laikā, skaitot no šādu apstākļu iestāšanās vai izbeigšanās.

7.4. Nepārvaramas varas apstākļu iestāšanas gadījumā Puses 5 (piecu) darba dienu laikā vienojas par Līgumā noteikto saistību izpildes termiņa grozīšanu.

**8. KAVĒJUMA MAKSA UN ZAUDĒJUMU ATLĪDZINĀŠANA**

8.1. Puses par Līgumā noteikto savu saistību nepildīšanu vai nepienācīgu izpildi atbild saskaņā ar Latvijas Republikas normatīvajiem aktiem un Līguma noteikumiem, zaudējumu nodarīšanas gadījumā atlīdzinot otrai Pusei nodarītos zaudējumus.

8.2. Līgumā noteikto saistību nesavlaicīgas vai nolaidīgas izpildes gadījumā Piegādātājs 10 (desmit) darba dienu laikā pēc Pasūtītāja rakstiska pieprasījuma nosūtīšanas maksā Pasūtītājam līgumsodu 0,5% (nulle komats piecu procentu) apmērā, bet ne vairāk kā 10% (desmit procenti) no Pasūtījumā norādītās Preces summas par katru nokavēto dienu.

8.3. Pasūtītājs pēc Piegādātāja rakstiska pieprasījuma nosūtīšanas maksā Piegādātājam līgumsodu 0,5% (nulle komats piecu procentu) apmērā bet ne vairāk kā 10% (desmit procenti) no neapmaksātās Pavadzīmes summas par katru nokavēto dienu.

8.4. Līgumsoda samaksa netiek ieskaitīta zaudējumu summas aprēķinā.

8.5. Līgumsoda un zaudējumu atlīdzināšana neatbrīvo Puses no saistību pilnīgas izpildes.

8.6. Ja Piegādātājs neveic līgumsoda samaksu noteiktajā termiņā, Pasūtītājam ir tiesības ieturēt saskaņā ar Līguma noteikumiem aprēķināto līgumsodu no Piegādātāja par Preces piegādi pienākošās summas, par to paziņojot Piegādātājam rakstiski 5 (piecu) darba dienu laikā, skaitot no ieturējuma veikšanas dienas.

**9. DOMSTARPĪBAS UN STRĪDI**

9.1. Visus strīdus un domstarpības, kas varētu rasties šī Līguma izpildes laikā, Puses risinās savstarpēju pārrunu ceļā.

9.2. Strīdi un domstarpības, par kurām nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā.

**10. LĪGUMA SPĒKĀ ESAMĪBA UN IZBEIGŠANA**

10.1. Līgums stājas spēkā no parakstīšanas brīža un ir spēkā 12 (divpadsmit) mēnešus vai līdz brīdim, kad Pasūtītāja maksājumi par iepirkuma rezultātā visu noslēgto līgumu ietvaros sniegtajiem pakalpojumiem sasniedz 2017.gada 24.aprīļa vispārīgās vienošanās „ Par tiesībām piegādāt veļu, gultas piederumus un apģērbus VSIA “Paula Stradiņa klīniskā universitātes slimnīca” vajadzībām ” 2.2.punktā noteikto kopējo cenas slieksni.

10.2. Līgums var tikt izbeigts pirms termiņa Līgumā un normatīvajos aktos noteiktajos gadījumos, kā arī Pusēm abpusēji vienojoties.

10.3. Pasūtītājam ir tiesības vienpusēji atkāpties no Līguma, par to brīdinot Piegādātāju vismaz 5 (piecas) darba dienas iepriekš, ja:

10.3.1. Piegādātājs neievēro Līgumā noteikto Preces piegādes termiņu un Piegādātāja nokavējums ir sasniedzis 10 (desmit) dienas;

10.3.2. Piegādātājs nepilda kādas Līgumā noteiktās saistības un ja Piegādātājs šādu neizpildi nav novērsis 5 (piecu) darba dienu laikā pēc attiecīga Pasūtītāja paziņojuma saņemšanas.

10.4. Piegādātājam ir tiesības vienpusēji atkāpties no Līguma, par to brīdinot Pasūtītāju vismaz 5 (piecas) darba dienas iepriekš, ja Pasūtītājs neapmaksā rēķinu Līgumā noteiktajos termiņos un nokavējums pārsniedz 30 (trīsdesmit) dienas.

10.5. Līguma 10.3. un 10.4.punkta gadījumā, Pusei, kura vienpusēji izbeidz Līgumu, nav jāatlīdzina otrai Pusei zaudējumi, kas radušies saistībā ar Līguma izbeigšanu pirms termiņa.

**11. PĀRĒJIE NOSACĪJUMI**

11.1. Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 67.1pantā noteikto.

11.2. Visi Līguma grozījumi ir spēkā tikai tad, ja tie noformēti rakstveidā un ir Pušu parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu. Ar informāciju par kontaktpersonu maiņu Puses apmainās elektroniski.

11.3. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju.

11.4. Visa no Līguma izrietošā korespondence ir noformējama rakstveidā un nosūtāma adresātam uz Līgumā norādīto korespondences adresi ierakstītas vēstules veidā, ar kurjeru vai nododama personīgi pret parakstu. Pa pastu nosūtītās vēstules tiks uzskatītas par saņemtām septītajā dienā pēc to nodošanas pastā.

11.5. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām.

11.6. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

11.7. Līgums sagatavots uz 8 (astoņām) lapām latviešu valodā divos eksemplāros, pa vienam eksemplāram katrai Pusei. Abiem eksemplāriem ir vienāds juridiskais spēks.

**12. PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: Swedbank AS  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | **Piegādātājs:**  **SIA “Katūns”**  reģ. Nr.40003240717  Zolitūdes iela 34/1-23  Rīga, LV-1029  Konta Nr.: LV37HABA0001408038366  Banka: AS “Swedbank”  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  R. Kārkliņā |
|  |  |

1.pielikums

**Tehniskā specifikācija**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Daļas un pozīci-jas numurs** | **Nosaukums** | **Tehniskā specifikācija** | **Pretendenta piedāvājums (piemēram, nodrošināsim) un lapaspuse piedāvājumā, kurā pievienots dokuments/i, kurš/i apliecina atbilstību tehniskajām specifikācijām** | **Izmērs** | **Vienība** | **Plānotais daudzums 12 mēnešiem** | | | **Vienas vienības cena, EUR bez PVN** | **Cena par plānoto daudzumu 12 mēnešiem, EUR bez PVN (9.\*10.)** |
| **Pilsoņu iela 13, Rīga** | **Dzirciema iela 20, Rīga** | **kopējais daudzums** |
|
| 1. | 2. | 3. | 4. | 5. | 6. | 7. | 8. | 9. | 10. | 11. |
| **3. daļa. Matrači, spilveni, pārvalki un segas** | | | | | | | | | | |
| 33 | Matrači ar kokvilnas pārvalku | Materiāls matracim - 100% porolons | Materiāls matracim - 100% porolons | 200 x 90 x 12 cm | gab. | 40 | 0 | 40 | 37.00 | 1,480.00 |
| Masa uz laukuma vienību: 25 kg/m2 + 1,5 kg/m2 | Masa uz laukuma vienību: 25 kg/m2 + 1,5 kg/m2 |
| Elastīgums, - 40 % + 5%, | Elastīgums, - 40 % + 5%, |
| Cietība: 136 - 204 N | Cietība: 136 - 204 N |
| Atbilstība OEKO - TEX Standart 100 prasībām | Atbilstība OEKO - TEX Standart 100 prasībām | 210 x 90 x 12 cm | gab. | 10 | 0 | 10 | 38.00 | 380.00 |
| Pārvalks ar rāvējslēdzi | Pārvalks ar rāvējslēdzi |
| Audums pārvalkam: 100 % kokvilna | Audums pārvalkam: 100 % kokvilna |
| Apdares veids: balināts, krāsots | Apdares veids: balināts, krāsots |
| Masa uz laukuma vienību: 145g/m2 + 5% | Masa uz laukuma vienību: 145g/m2 + 5% |
| 34 | Matraču pārvalki ar rāvējslēdzi | Materiāls - elpojošs 100 % poliesters pārklāts ar PU plēvi | Materiāls - elpojošs 100 % poliesters pārklāts ar PU plēvi | 200 x 90 x 12 cm | gab. | 60 | 0 | 60 | 25.00 | 1,500.00 |
| Masa uz laukuma vienību: 200g/m2 + 10g/m2 | Masa uz laukuma vienību: 200g/m2 + 10g/m2 |
| Asins, urīna un izdalījumu necaurlaidīgs. Baktēriju un vīrusu aizsardzība; antialerģisks.mazgājams 90 grādos. | Asins, urīna un izdalījumu necaurlaidīgs. Baktēriju un vīrusu aizsardzība; antialerģisks.mazgājams 90 grādos. | 210 x 90 x 12 cm | gab. | 10 | 0 | 10 | 25.60 | 256.00 |
| Atbilstība OEKO - TEX Standart 100 prasībām | Atbilstība OEKO - TEX Standart 100 prasībām |
| 35 | Sega ar poliestera pildījumu | Auduma pārvalks - kokvilna 50 % + 5% un poliesters 50 % + 5% | Auduma pārvalks - kokvilna 50 % + 5% un poliesters 50 % + 5% | 150 x200 cm | gab. | 500 | 0 | 500 | 8.50 | 4,250.00 |
| Pildījums - poliesters 100 % | Pildījums - poliesters 100 % |
| Masa uz laukuma vienību: 300 g/m2 | Masa uz laukuma vienību: 300 g/m2 |
| Materiāla antibakteriālā apstrāde nodrošina aizsardzību pret baktērijām, putekļu ērcīti, nevēlamām smakām. | Materiāla antibakteriālā apstrāde nodrošina aizsardzību pret baktērijām, putekļu ērcīti, nevēlamām smakām. |
| Mazgājams 90 grādos | Mazgājams 90 grādos |  |  |  |  |  |  | 0.00 |
| Atbilstība OEKO - TEX Standart 100 prasībām | Atbilstība OEKO - TEX Standart 100 prasībām |
| 36 | Spilvenu pārvalki | Materiāls - elpojošs 100 % poliesters pārklāts ar PU plēvi | Materiāls - elpojošs 100 % poliesters pārklāts ar PU plēvi | 60 x 60 cm | gab. | 750 | 50 | 800 | 4.90 | 3,920.00 |
| Masa uz laukuma vienību: 200g/m2 + 5% | Masa uz laukuma vienību: 200g/m2 + 5% |
| Asins, urīna un izdalījumu necaurlaidīgs | Asins, urīna un izdalījumu necaurlaidīgs |
| Noturīgs pret dezinfekcijas līdzekļiem | Noturīgs pret dezinfekcijas līdzekļiem |
| Baktēriju un vīrusu aizsardzība, antialerģisks | Baktēriju un vīrusu aizsardzība, antialerģisks |
| Mazgājams 90 grādos | Mazgājams 90 grādos | 40 x 40 cm | gab. |  | 10 | 10 | 2.60 | 26.00 |
| Atbilstība OEKO - TEX Standart 100 prasībām | Atbilstība OEKO - TEX Standart 100 prasībām |
| Pārvalks - ar rāvējslēdzi | Pārvalks - ar rāvējslēdzi |
| 37 | Spilveni | Auduma pārvalks - kokvilna 50 % + 5% un poliesters 50 % + 5% | Auduma pārvalks - kokvilna 50 % + 5% un poliesters 50 % + 5% | 60 x 60 cm | gab. | 700 | 0 | 700 | 4.50 | 3,150.00 |
| Pildījums - poliesters 100 % . Svars 500 g | Pildījums - poliesters 100 % . Svars 500 g |
| Mazgājams 90 grādos | Mazgājams 90 grādos |
| Materiāla antibakteriālā apstrāde nodrošina aizsardzību pret baktērijām, putekļu ērcīti, nevēlamām smakām. | Materiāla antibakteriālā apstrāde nodrošina aizsardzību pret baktērijām, putekļu ērcīti, nevēlamām smakām. |
| Atbilstība OEKO - TEX Standart 100 prasībām | Atbilstība OEKO - TEX Standart 100 prasībām |
| **Kopeja cena par visu daļu, EUR (bez PVN)** | | | | | | | | | | **14,962.00** |
| **PVN (21%)** | | | | | | | | | | **3,142.02** |
| **Kopeja cena par visu daļu, EUR (ar PVN)** | | | | | | | | | | **18,104.02** |